ALAQUÀS CELEBRA AMB ÈXIT EL SOPAR DE LES PERSONES MAJORS
21/09/2023

# ALAQUÀS CELEBRA AMB ÈXIT EL SOPAR DE LES PERSONES MAJORS

*   21/09/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21496

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21496%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20AMB%20%C3%88XIT%20EL%20SOPAR%20DE%20LES%20PERSONES%20MAJORS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21496/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21496/21092023whatsapp_image_2023-09-21_at_12_41_41_1_Form_4.jpg)](https://www.alaquas.org/ficheros/documentos/2023/2/21496/21092023whatsapp_image_2023-09-21_at_12_41_41_1_Form_10.jpg "<a href='https://www.alaquas.org/ficheros/documentos/2023/2/21496/21092023whatsapp_image_2023-09-21_at_12_41_41_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA AMB ÈXIT EL SOPAR DE LES PERSONES MAJORS</a>")

El sopar, organitzat per l'Ajuntament d'Alaquàs, a través de la Regidoria de Benestar Social i Majors, va comptar amb la participació de 2000 persones i la implicació i col·laboració de diferents associacions i col·lectius del municipi.

Alaquàs va celebrar ahir dimecres 20 de setembre el Sopar de les Persones Majors organitzat per l’Ajuntament d’Alaquàs, a través de la Regidoria de Benestar Social i Majors, per tal d’homenatjar la gent major en reconeixement al treball realitzat durant tota la seua vida i la seua contribució a les tradicions locals i als valors que han fet d’Alaquàs el poble que hui en dia és.

L’Alcalde d’Alaquàs, Toni Saura, i la Regidora de Benestar Social, Elena Solís, van obrir l’acte per tal d’agrair a totes les persones participants la seua assistència així com la col·laboració de les associacions, col·lectius i comerços del municipi. L’Alcalde i la Regidora han agraït la implicació “de totes les persones que han fet possible aquesta nit inoblidable en la qual els reencontres, les amistats, un sopar tradicional casolà i la bona música han sigut els protagonistes. Gràcies per fer possible que l’essència d’aquest acte siga la cooperació de la ciutadania d’Alaquàs a través de les seues associacions, entitats i col·lectius, el treball en equip i la col·laboració. Gràcies també pel seu recolzament “.

El sopar es va iniciar amb la millor amenització musical per a donar la benvinguda a càrrec de la Unió Musical d’Alaquàs i el lliurament a cadascuna de les persones participants d’una poesia realitzada per l’associació Poetes d’Alaquàs per a l’acte. Durant l’event es va realitzar un sorteig de 10 bitllets valorats en 50 euros oferits per l’Associació de Comerciants d’Alaquàs (CAdA) i altres 4 bitllets de 30 euros oferits per l’Associació d’Hostaleria AHORA, una sorpresa que havia sigut anunciada. Els números premiats són de CAdA són: 1328, 1264, 944, 116, 880, 92, 300, 751, 787 i 124. Els números premiats d’AHORA són: 726, 267, 739 i 616. El  lliurament dels premis es realitzarà el dimecres 27 de setembre a les 12 hores al Saló de Plens de l’Ajuntament d’Alaquàs.

El Sopar, del qual van poder gaudir més de 2000 persones, va ser elaborat de manera casolana gràcies a la col·laboració de nombrosos col·lectius i associacions del municipi que al llarg de la setmana van estar treballant per tal d’elaborar els productes adquirits en els comerços locals. En el sopar es va oferir un entrepà de pimentó i tonyina, plat típic d’Alaquàs que va ser cuinat per membres de Cor de Vila, les i els col·laboradors de les Calderes de Sant Francesc de Paula, el Porrat, Junta Central de Penyes, Ames de Casa Tyrius i associació gastronòmica  El Cullerot.

En l’elaboració dels entrepans de pimentó i tonyina i pernil i formatge es va comptar amb la col·laboració de les Ames de Casa Tyrius d’Alaquàs i els col·lectius que es van encarregar de cuinar a més  de l’Associació de Jubilats i Pensionistes d’Alaquàs. Les taules i cadires van ser muntades pels Serveis Urbans de l’Ajuntament d’Alaquàs que van treballar durant el tot el dia per tal que tot estiguera a punt. L’associació de Moros i Cristians Perolers, comissions falleres i Junta Local Fallera es va encarregar d’atendre a totes les persones. Cal destacar també la col·laboració d’AMIAR, l’associació més important d’Alaquàs que treballa per a les persones amb diversitat funcional així com de la Residència La Saleta del grup COLISEE, treballadores i treballadors  municipals, Caixa Popular, Estudi Serigrafia, Gràfiques Besó, Newgrafp, Alagraf i Fritoper.

El sopar va finalitzar amb l’actuació de l’orquestra Madelón que va posar el punt i a final a aquesta cita que tornarà a repetir-se el pròxim any.